ישי ריבו

ישי ריבּוֹ (נולד ב-3 בפברואר 1989, כ"ח בשבט ה'תשמ"ט) הוא זמר-יוצר ומוזיקאי ישראלי. נולד בשם ישי ריבּוֹח במשפחה דתית לראובן ורוחמה ריבוח, וגדל במרסיי שבדרום צרפת. בגיל שמונה וחצי עלה עם משפחתו לישראל. בתחילה, התגוררה המשפחה בכפר אדומים. המשפחה עברה תהליך של התחרדות ולאחר שש שנים, עברה ליישוב תל ציון. ריבו למד בכמה ישיבות חרדיות, בהן גם בישיבה ספרדית בשם "שיח יצחק" במודיעין עילית, ובישיבה לעולים מצרפת בירושלים. שירת שנה וארבעה חודשים בחיל החימוש במסגרת ישיבת הסדר. לאחר נישואיו עבר ללמוד במדרשת זיו, בראשות הרב אליהו אילני, בשכונת שערי חסד בירושלים. בגיל 13 החל לכתוב שירים, להלחינם ולהקליטם בביתו. בגיל 18 החל ללמוד לנגן בגיטרה. הקים עם חברים את להקת "תכל'ס" שביצעה מטאל רוק יהודי. לקראת סוף השירות הצבאי השתתף בכמה הופעות של להקת הרבנות הצבאית, בעקבות בקשה של שי אברמסון, החזן הצבאי הראשי. על אלבומו הראשון החל לעבוד במהלך שירותו הצבאי. ב-2006 כתב והלחין את השיר "תודה" שביצע רועי ידיד באלבום הבכורה הנושא את שמו. ב-2012 כתב והלחין את השיר "כבתחילה" עבור גד אלבז. בהמשך שנה זו זכה בפרס אקו"ם לעידוד היצירה. במהלך 2012 היה ריבו הזמר הדתי הראשון שנטל חלק בפרויקט של עידן רייכל, כאשר ביצע את השיר "אור כזה" באלבום "רבע לשש". ב-2013 זכה עם שירו "קול דודי" במקום השני בדירוג השופטים בפסטיבל הזמר והפזמון. בניסן תשע"ד (2014) יצא אלבומו הראשון "תוכו רצוף אהבה", ובעקבותיו יצא לסיבוב הופעות. במופעי ההשקה אירח את דניאל זמיר ויונתן רזאל. האלבום הגיע למעמד אלבום זהב ויצא במהדורה חדשה בתוספת השיר "השבעתי" אותו שר עם מקהלת ישיבת ירושלים לצעירים. באותה שנה ביצע את השיר "חדש ששוני" באלבום "שמחת עולם" המאגד שירים שהלחין הרב יצחק גינזבורג, וביצע 2 שירים באלבום "אחכה לו" שהוציאה להקת "הלב והמעיין". שירו "קול דודי" זכה במקום הראשון במצעדים השנתיים של רדיו גלי ישראל ורדיו קול חי. השתתף בשיר "פתח לבך" בהפקת דוד ד'אור, שנכתב והולחן לזכרם של שלושת הנערים החטופים. בפרויקט "צמאה" הראשון, ביצע את השיר "דרכך אלוקינו"; בפרויקט השני ביצע את השיר "והריקותי לכם ברכה"; בפרויקט השלישי ביצע את השיר "ימין ה' רוממה" ובפרויקט הרביעי, ביצע את השיר "שיבנה". באוקטובר 2015 הוציא סינגל ראשון מאלבומו השני - "מקשה אחת זהב", שכתב על הולדת בנו. במרץ 2016 הוציא את האלבום השני שלו - "פחד גבהים". האלבום זכה בתואר אלבום זהב. באותה שנה התארח באלבומו של שלמה ארצי "קצפת", והשניים ביצעו בדואט את השיר "והאמת". כמו כן הוא הלחין שיר עבור רועי ידיד. ביום העצמאות 2017 הופיע בטקס הדלקת המשואות וביצע את שירו תוכו רצוף אהבה. בפברואר 2018 הוציא את אלבומו השלישי "שטח אפור", שהגיע למעמד של "אלבום פלטינה". עוד קודם הוציא מתוכו את הסינגלים "הנה ימים באים", "אחת ולתמיד" ו"לשוב הביתה", שהגיעו לצמרת המצעד של גלגלצ. בהמשך השנה הוציא דואטים של השירים "לבחור נכון" ו"ניצחת איתי הכל" יחד עם אמיר דדון ועמיר בניון. באוגוסט 2019 זכה בפרס שר החינוך לתרבות יהודית בתחום מוזיקה ע"ש אורי אורבך. בספטמבר 2019 הוציא את האלבום "אלול תשע"ט", המשלב פיוטי סליחות וסינגלים שהוציא לפני כן. האלבום זכה במעמד "אלבום זהב". באוקטובר 2019, זכה ריבו בתואר "זמר העשור" במצעד העשור של המוזיקה החסידית של רדיו קול חי, ושל רדיו קול ברמה. ב-24 בנובמבר 2019 הוציא דואט יחד עם נתן גושן בשם "נחכה לך", שנחל הצלחה רבה במצעדי הפזמונים. ב-1 באפריל 2020 הוציא את הסינגל "כתר מלוכה", שיר שנסוב על תקופת הקורונה. בספטמבר 2020 הוציא אלבום הופעה משולש: "במה קהל ואהבה", הכולל בתוכו שירים שהוקלטו בהופעות ודואטים עם זמרים שונים. ב-24 בפברואר 2021 הוציא את הסינגל השני מתוך אלבומו החמישי, "סיבת הסיבות", לראשונה צורף לשיר קליפ. השיר הגיע למקום הראשון במצעדים השנתיים של קול חי, קול ברמה, קול פליי, כיכר השבת וסרוגים, למקום ה-13 במצעד השנתי של גלגלצ לשנת תשפ"א והיה השיר הישראלי המושמע ביותר ברדיו בשנת 2021. ב-28 באוגוסט 2022 הוציא את השיר "תכף יפתח". השיר זכה בתואר "שיר השנה" במצעד המוזיקה של כאן מורשת לשנת תשפ"ג. במרץ 2023, לקראת חג הפסח, הוציא את הסינגל "אני שייך לעם". באפריל 2023 הופיע בפעם השנייה בטקס הדלקת המשואות. בספטמבר 2023 הופיע בהיכל הבידור מדיסון סקוור גארדן בעיר ניו יורק למול קהל של 14,000 צופים, בהופעה הראשונה של זמר ישראלי בהיכל. באותו החודש, פורסם הסינגל "אתה זוכר", דואט של ריבו ומרדכי בן-דוד. במרץ 2024, בצל מלחמת חרבות ברזל, הוציא את הסינגל "פורחים לשובם", שיצא כחלק מאלבום האולפן החמישי שלו "סוף חמה לבוא". האלבום יצא בספטמבר 2024. ריבו השיק את האלבום בהופעה בהיכל מדיסון סקוור גארדן בניו יורק. ריבו נשוי ליעל, בתו של הרב אבנר טוניק, ראש ישיבת "נחת רוח" שבמושב תפרח, ולהם חמישה ילדים. הם מתגוררים בשכונת קריית משה בירושלים. במקביל לקריירת השירה שלו, ריבו עוסק בהשקעות בנדל"ן באמצעות חברה בבעלותו, חברת ישי ריבו בע"מ, דרכה הוא רוכש דירות לצורכי השכרה לתיירות לטווח קצר. באוקטובר 2024 סיפר ריבו כי כבר שנה הוא לא משתמש בטלפון חכם אלא עבר לטלפון "מוגן" (ללא רשתות חברתיות אלא רק ווטסאפ), בכדי לנצל את זמנו. 2014: תוכו רצוף אהבה 2016: פחד גבהים 2018: שטח אפור 2019: אלול תשע"ט 2024: סוף חמה לבוא 2020: במה קהל ואהבה מדיה וקבצים בנושא ישי ריבו בוויקישיתוף אתר האינטרנט הרשמי של ישי ריבו ישי ריבו, ברשת החברתית פייסבוק ישי ריבו, ברשת החברתית אקס (טוויטר) ישי ריבו, ברשת החברתית אינסטגרם ישי ריבו, סרטונים בערוץ היוטיוב ישי ריבו, באתר שירונט ישי ריבו, באתר ספוטיפיי ישי ריבו, באתר MusicBrainz (באנגלית) ישי ריבו, באתר דיזר ישי ריבו, באתר Tab4u ישי ריבו, דף שער בספרייה הלאומית אסף נבו, ‏ישי ריבו מנסה לשחזר את הקסם עם "קול דודי", באתר ‏מאקו‏, 14 בינואר 2014 רבקי גולדפינגר, ישי ריבו - הפרויקט והתגלית, באתר ערוץ 7, 30 במרץ 2014 משה גלנץ‏, "עידן רייכל התקשר ואמר לי: 'יש לי משהו בשבילך'", באתר וואלה, 20 באפריל 2014 עמית קוטלר, ישי ריבו: "אין לי מעריצים, אני לא מייקל ג'קסון", באתר ynet, 6 באפריל 2016 ריקי רט, ‏מאמין בקהל ובאלוקים: ישי ריבו ממריא הכי גבוה שאפשר, בעיתון מקור ראשון, 23 בפברואר 2018 בן שלו, מה הסוד של ישי ריבו, כוכב-העל שמצליח אצל חרדים, סרוגים וחילונים?, באתר הארץ, 4 ביולי 2019 אריאל שנבל, ‏"אני רוצה לשיר. כל השאר בונוס", בעיתון מקור ראשון, 25 בספטמבר 2019 רותי שילוני, ‏בין מצדה להופעות בהפרדה: איך הפך ישי ריבו לאחד הזמרים האהובים בישראל?, באתר ‏מאקו‏, 16 בנובמבר 2019 ליאת רון, ‏"אני רוצה לתת מקסימום אמנות במקסימום מסחריות", באתר גלובס, 20 בדצמבר 2019 עפרה לקס, "אין הסבר להצלחה, אני רק מבין שיש לי פה תפקיד", באתר ערוץ 7, 17 בספטמבר 2020 תודה, סרטון בערוץ "רועי ידיד - Roy Yadid", באתר יוטיוב (אורך: 04:19) צביקה קליין, תגלית: ישי ריבו כובש את גלגלצ ואת לב המגזר, באתר nrg‏, 17 בינואר 2015 פסטיבל הזמר העברי חוזר לערוץ הראשון, באתר הארץ, 15 בינואר 2013 תוכו רצוף אהבה - טקס הדלקת המשואות, נבדק ב-2022-10-12 חזקי ברוך, פרס שר החינוך הוענק לישי ריבו, באתר ערוץ 7, 6 באוקטובר 2019 אלבום רביעי לזמר ישי ריבו – "אלול תשע"ט", באתר רדיו גאולה FM, ‏15 בספטמבר 2019 נתנאל לייפר, ‏ישי ריבו הופתע במופע וקיבל "אלבום זהב", באתר כיכר השבת, 17 באוקטובר 2019 לאחר מצעד סוחף ודרמטי במיוחד "הנני בידך" הוא שיר העשור - רדיו קול חי, באתר רדיו קול חי, ‏17 באוקטובר 2019 מצעד העשור של 'קול ברמה': הדירוג המלא - שיר העשור, זמר העשור ופריצת העשור, סרטון בערוץ "בחזית", באתר יוטיוב (אורך: 02:51:11) נתנאל לייפר, ‏ישי ריבו בסינגל קליפ חדש: "סיבת הסיבות", באתר כיכר השבת, 24 בפברואר 2021 ערוץ 7, להיט חדש של ישי ריבו: "תיכף יפתח", באתר ערוץ 7, ‏2022-08-28 יאיר טוקר, ישי ריבו מפתיע בסינגל חדש לפסח: "אני שייך לעם", באתר כיכר השבת, ‏2 באפריל 2023 ולתפארת: טקס המשואות הממלכתי מהר הרצל, נבדק ב-2023-04-25 הישג היסטורי: זהו הזמר הישראלי הראשון שיופיע במדיסון סקוור גארדן, באתר מעריב אונליין, 15 במאי 2023 נתנאל לייפר, ‏ישראל כובשת את אמריקה: ההישג המרשים של ישי ריבו, באתר כיכר השבת, 7 בספטמבר 2023 רז שכניק, ניו-יורק, צפו: ישי ריבו בהופעת ענק במדיסון סקוור גארדן, באתר ynet, 5 בספטמבר 2023 דואט היסטורי! ישי ריבו ומרדכי בן דוד - "אתה זוכר", באתר קול חי מיוזיק, ‏14 בספטמבר 2023 יאיר טוקר, ‏ישי ריבו משיק אלבום חדש: "סוף חמה לבוא", באתר כיכר השבת, 16 בספטמבר 2024 מול 13 אלף איש במדיסון סקוור גרדן – ישי ריבו השיק אלבום חדש, באתר מקור ראשון, ‏16 בספטמבר 2024 איציק אוחנה, "בן רביעי, ילד חמישי: ישי ויעל ריבו חובקים בן חדש", כיכר השבת, 18 בינואר 2023 יפעת הללי אברהם, ‏מזל טוב: ישי ריבו אבא לארבעה, באתר ‏מאקו‏, 15 בדצמבר 2021 אלה לוי-וינריב, ‏עסקת הנדל"ן של הזמר ישי ריבו, המחלוקת עם רשות המסים והלקח, באתר גלובס, 19 ביוני 2024 איציק אוחנה, ישי ריבו חשף: "עברתי לטלפון מוגן.., באתר כיכר השבת, ‏2024-10-13